เอาแล้ว! “เชฟรอน”เตรียมขายกิจการบางส่วนในเอเชีย หวังเพิ่มเงินสดหมุนเวียน
เอาแล้ว! "เชฟรอน"เตรียมขายกิจการบางส่วนในเอเชีย หวังเพิ่มเงินสดหมุนเวียน
5 ส.ค. 2559

ผู้สือข่าวรายงานว่า เชฟรอน คอร์ป บริษัทพลังงานยักษ์ใหญ่ของสหรัฐ เตรียมขายสินทรัพย์ในเอเชียเป็นมูลค่าถึง 5 พันล้านดอลลาร์ เพื่อเพิ่มเงินสดหมุนเวียน
แหล่งข่าวเผยว่า ในเดือนนี้ เชฟรอนจะเริ่มขายสินทรัพย์ของบริษัทในบริษัทสำรวจและผลิตน้ำมันนอกชายฝั่ง ที่เชฟรอนร่วมทุนกับบริษัท CNOOC ซึ่งเป็นรัฐวิสาหกิจของจีน โดยเชื่อว่าการขายสินทรัพย์ครั้งนี้จะทำให้เชฟรอนได้รับเงินถึง 1 พันล้านดอลลาร์
การดำเนินการดังกล่าวนับเป็นความเคลื่อนไหวล่าสุดของเชฟรอนในการเดินหน้าถอนการลงทุนในเอเชีย โดยเชฟรอนตั้งเป้าที่จะระดมเงินทุนจากการขายสินทรัพย์ทั่วโลกให้ได้ 1 หมื่นล้านดอลลาร์ ซึ่งส่วนใหญ่จะมาจากการขายกิจการในอุตสาหกรรมระดับต้นน้ำในเอเชีย นอกจากนี้ บริษัทยังมีจุดประสงค์ที่จะลดต้นทุนค่าใช้จ่ายและปรับตัวให้เข้ากับสภาวะราคาน้ำมันที่ตกต่ำ